
                                           SE APROBĂ

                                PRIMAR,

Municipiul Timişoara




           dr. ing. GHEORGHE CIUHANDU
Direcţia Tehnică
Serviciul Drumuri şi Poduri 
Nr. SC 2011 – 
REFERAT
privind atribuirea în administrare fără plată Consiliului Judeţean Timiş a tronsonului de drum de pe str.Colonel Enescu (între strada Paris şi strada Sf. Ioan)
Consiliul Judeţean Timiş în cadrul Programului Operaţional Regional 2007-2013, Axa1, Poli de creştere a depus la ADR Vest cererea de finanţare a proiectului “Centrul judeţean multifuncţional pentru susţinerea afacerilor Timişoara”.

În urma verificărilor efectuate de către MDRT şi ADR Vest s-a solicitat clarificarea dreptului de proprietate pentru parcela situată pe strada Colonel Ion Enescu (tronsonul dintre strada Paris şi strada Sf. Ioan), pentru care în cadrul proiectului a fost proiectată una din căile de acces către parcările de la subsolul clădirii propuse pentru investiţie. Strada Colonel Ion Enescu a fost propusă în cadrul proiectului spre reabilitare prin refacerea căilor de rulare, amenajarea parcărilor şi a trotuarelor adiacente. 

Conform extrasului de carte funciară dreptul de proprietate pe strada Colonel Ion Enescu, nr. CF 416876, nr.topo 1088, în suprafaţă de 1609mp, aparţine Primăriei Municipiului Timişoara. Prin programul de finanţare accesat se pot finanţa investiţii doar pentru proiectele care fac dovada proprietăţii de către solicitant asupra terenului respectiv. 
Având în vedere adresa nr. 6970/02.06.2011 a Consiliului Judeţean Timiş precum şi necesitatea realizării investiţiei, propunem atribuirea în administrare fără plată Consiliului Judeţean Timiş pe o perioadă de 10ani, a terenului în suprafaţă de 1609mp înscris în CF 416876 a municipiului Timişoara reprezentând parcela situată pe strada Colonel Ion Enescu (tronsonul dintre strada Paris şi strada Sf. Ioan), cu înscrierea dreptului de administrare în extrasul de carte funciară.

